Garson Wienand

—Wienand parancsnok, amint a Consortium bukása után féken próbálta tartani Behamand erőit

**Garson Wienand** (korábbai altengernagy) parancsnok főleg a **Haas Consortium**ban szolgált évei miatt nevezetes.

A változó pozícióban szolgáló Wienand már korán jó barátságot alakított ki Otto Behamanddal és Esel Raddo vezérrel. Tanulmányait a Köztársaság tiszti akadémiáján végezte el, de a Konföderáció megalakulásának első napjában otthagyta a Flottát, hogy támogathassa a szeparatisták küzdelmét.

Wienand egyike volt azoknak, akik gyakorlatilag kezdetektől fogva a szervezet részét képezték. Már Raddo korai bandájában is benne volt és támogatta törekvéseit, ahogyan csak alkalma és lehetősége volt rá.

Raddo halála után elkötelezte magát Jaek Graf új Consortium vezérnek és hűséget fogadott.

## **Történet**

### **Korai évek**

Garson Wienand a Raxus Primeon született és azon szerencsések közt volt, akik bekerültek a köztársasági akadémiák egyik legjobbjára, egyenesen Coruscantra.

Bár odaérkezésekor még nagyon várta mit tartogat számára a jövő, gyorsan kiábrándult. Már az Akadémia falai közt felismerte és megvetette a Köztársaság minden szegletéből áradó korrupciót és hazugságokat. Hiába nem tudott azonosulni a Köztársaságal, sok választása nemigen volt azon kívül. Csendben marad inkább és tanult.

Tanulmányai során ismerkedett meg Otto Behamanddal és Esel Raddoval, akikkel közeli barátságot ápolt - későbbi szolgálati helyszínjük távolsága ellenére is.

Raddo már akadémiás évei alatt is hangot adott Köztársaság-ellenes véleményének, Behamand pedig vakon követte őt. Wienand viszont titkon enyhe szkepticizmussal kezelte ügyüket, nem hitte, hogy valami is lehet belőle. Esel utolsó évére viszont váratlanul eltűnt, nem is fejezte be az Akadémiát, azt beszélték valami bűnszervezet tagja lett.

Wienand az Akadémia befejezése után olyan messzire akart kerülni a Magtól, amennyire csak lehetett, így a Köztársasági Flotta egyik félreeső területén állomásozott, kalózok elleni küzdelméért pedig több előléptetést is magáénak tudhatott. Egy szerenécstlen véletlennek köszönhetően felettesei egy rajtaütés során mind meghaltak, így rangidős tisztként parancsnokká léptették elő a Klónháborúk előtt. Ezekben az időkben hallott újra Raddo felől, aki friss tagjává vált barátjával Behamanddal a Haas Consortium nevű bűnszervezetben. Fejükbe vették, hogy a saját javukra fogják formálni a szervezetet és a Köztársaság ellen fognak harcolni, ha elég erősek lesznek. A parancsnok persze széles vállal támogatta ügyüket, de nem lépett ki a Flottából értük.

BBY 24-ben, mikor létrejött a Raxusi Egyezmény, gyakorlatilag azonnal otthagyott csapot-papot és csatlakozott a Független Rendszerek Konföderációjához. Később erre úgy emlékezett, mint "életének azon döntése, amit nem is hozhatott volna meg jobban". A Consortium ekkoriban azért nem jöhetett számára szóba, mert Raddo ekkor még nem szerezte meg a vezetői posztot magának.

### **A Konföderációban**

A Konföderációban szolgált évei alatt több befolyásos támogatót is maga mögött tudhatott, így a háború utolsó éveiben már altengernagyként szolgált és harcolt a Köztársaság ellen.

Ezekben az években Esel Raddo már a Haas Consortium új vezére volt és bár többször is megpróbált csatlakozni a Konföderációhoz, minden alkalommal elutasították. (Emiatt Raddo végül teljesen ki is ábrándult a szeparatistákból). Wienand viszont többször is harsányan kiállt a szervezet bevonása mellett és félig hivatalosan a tagjukká is fogadták.

### **A Haas Consortiumban**

Garson már korábban is szimpatizált Esel Raddo eszméivel, így mikor megtudta, hogy az ambiciózus férfi végre magához ragadta a hatalmat, erősen elgondolkodott a csatlakozáson. Ezt csupán taktikai megfontolásból nem tette meg: Hasznosabbnak látta, ha a CIS-en belülről próbálja inkább segíteni barátját és biztosítani a feltételeket számára.

Wienand soksokáig próbálta a Szeparatisa Tanácsot rávenni a csatlakozási kérelmük elbírálására, azonban egy idő után már maga Dooku gróf utasította vissza azt. Bár Wienand sosem adta fel ezen küzdelmeit, Raddo lassan elpártolt a CIS mellől és folytatni kezdte elődje munkásságát. Garson emiatt sokat vívódott azon, hogy barátját és mentorát, vagy a Konföderációt válassza-e.

Ezt a választ végül a háború vége hozta el neki.

A Konföderáció bukását megelőzően már mutatkoztak jelek arra, hogy nem tudnak nyerni a Köztársaság ellen. Wienand akármennyire is szeretette a CIS-t, végül kénytelen volt otthagyni azt, így egyik bevetése során megszökött és csatlakozott a Consortium erőihez. Lemondott minden rangjáról és tisztségéről, szeparatista elveit pedig elnyomta magában, csakhogy végre barátja mellett harcolhasson. (ekkoriban már tudta, hogy Raddo kiábrándulttá vált, így nem is próbálta erőltetni a dolgot)

A távoltöltött idő azonban megváltoztatta Raddot, aki gyakorlatilag kifordult magából és hatalommániás, eszelős alakká változott, aki képességeit kalózkodásra és zavarkeltésre használta. Bár Garson kezdetben vakon követte, az évek múlásával rá kellett jönnie, hogy barátját elveszítette valahol az úton.

Jaek Graf megjelenésével azonban fellángolt benne a régi remény, hogy esetleg újra a szeparatisták szolgálatába szegődhet. Meglátva, hogy még mindig akadnak az ideológiának követői, csendben támogatni kezdte a férfi törekvéseit és szorgalmazta Raddo mihamarabbi eltávolítását vezetői posztból. Előtörtek belőle régi emlékek, melyeket régen magába temetett, és rájött, hogy tulajdonképpen egészen idáig csak az időt vesztegette Esel társaságában.

### **A Consortium bukása után**

A Consortium Graf vezetése alatt bár jelentősen javított megítélésén, egy illegitim állam maradt, amelyet a Galaktikus Birodalom emberei nem néztek jó szemmel. Graf váratlan elrablása a Callestionról igencsak felkavarta az állóvizet nála is. Bár tudta reménykedett, hogy Graf hamar előkerül, sajnos ezen reményei gyorsan szertefoszlottak a negyedik hét keresés után. Tudta, hogy egykori barátja - Otto Behamand parancsnok - valószínűleg már kezdetek óta nem támogatja Graf törekvéseit és mindent meg fog tenni annak érdekében, hogy a lehető legtöbb embert maga mellé állítson és leszakadjanak a Consortium egészéről.

Wienandnak kulcsszerepe volt Behamand Mevadan bombázását illető terveinek késleltetésében és abban, hogy Holrand parancsnok mellett ő is támogatta a Consortium Lázadó Szövetségbe való beolvadását. Bár nem szívesen tette ezt, titkon remélte, hogy vagy egy reformált Köztársaság, vagy esetleg egy új szeparatista kollektíva is kisülhet az egyesülés végén. Bárhogy is legyen, számára fontosabb volt, hogy ne olyasmi legyen, mint a Birodalom.

Graf kiszabadítása után találkozót szervezett vele és csapást mértek a még Mevadanon állomásozó Behamand-féle Consortium erőkre.

Bár sajnos elkéstek - Behamand megkezdte a bombázást és a földdel tette egyenlővé a planétát - több hajó kapitánya is visszapártolt Grafhoz, mielőtt azok elmenekülhettek volna.

Graffal ezután résztvett egy közös túrában, amelyet a Raxus Primeon tettek szeparatista kincsek után kutatva.